L 280/36
LV
Eiropas Savienības Oficiālais Vēstnesis
28.10.2022.
(19)
Ar “Madeiras reģionālās valdības 13. marta Rezolūciju Nr. 101/2020” un “Madeiras reģionālās valdības priekšsēdētāja vietnieka un Sociālās integrācijas un pilsonības reģionālā sekretariāta 22. aprīļa Rīkojumu Nr. 133-B/2020” tika ieviesti vairāki reģionāli ar nodarbinātību saistīti pasākumi Madeiras autonomajā apgabalā.
Šie pasākumi ir aprakstīti Īstenošanas lēmuma (ES) 2020/1354 3. panta k) punktā.
Šie īpašie pasākumi, tostarp reģionāls papildinājums valsts mēroga shēmām, proti, saīsināta darba laika shēmas, kā arī atbalsts pašnodarbinātām personām un uzņēmumiem uzņēmējdarbības atsākšanai, bija paredzēti, lai saglabātu nodarbinātību Madeirā Covid-19 uzliesmojuma laikā.
Atbalsts uzņēmumiem šo pasākumu ietvaros bija atkarīgs no darba līgumu saglabāšanas un to uzņēmējdarbības turpināšanas.
(20)
Ar “31. decembra Likuma Nr.
75-B/2020” 156. pantu un ievērojot tā 2. punkta c)–f) apakšpunktā izklāstītos nosacījumus, kas sīkāk precizēti “25. janvāra Valdības rīkojumā Nr.
19-A/2021” un paplašināti ar “27. novembra Dekrētlikuma Nr. 104/2021” 12. pantu, tika ieviesta ārkārtas atbalsta shēma pašnodarbinātām personām, darba ņēmējiem, kuriem nav piekļuves citiem sociālās aizsardzības mehānismiem, un vadītājiem, kuru ienākumus īpaši ietekmēja Covid-19 pandēmija.
Šis pasākums ir aprakstīts Īstenošanas lēmuma (ES) 2020/1354 3. panta r) punktā.
Pašnodarbinātām personām pasākums nodrošināja pabalstu, kas bija vienāds ar divām trešdaļām no darbinieka mēneša ienākumu samazinājuma, un tā maksimālais apmērs bija 501,16 EUR.
Atbilstīgie pašnodarbinātie bija tie, kuru ienākumi laikposmā no 2020. gada marta līdz decembrim salīdzinājumā ar 2019. gadu bija samazinājušies vismaz par 40 %.
Darba ņēmējiem, kuriem nav pieejami citi sociālās aizsardzības mehānismi, pasākums paredzēja: i) darbiniekiem – pabalstu, kas vienāds ar starpību starp mēneša atsauces vērtību 501,16 EUR un vidējo mēnešalgu vienam pieaugušajam attiecīgajā mājsaimniecībā; un ii) pašnodarbinātām personām – pabalstu, kas bija vienāds ar divām trešdaļām no darbinieka mēneša ienākumu samazinājuma, un pabalsta maksimālais apmērs bija 501,16 EUR.
Vadītājiem pasākums nodrošināja pabalstu, kas bija vienāds vai nu ar viņu vidējiem mēneša atsauces ienākumiem, ja tie bija mazāki par Portugāles sociālā atbalsta indeksu (Indexante dos Apoios Sociais, 438,81 EUR 2021. gadā), kas reizināts ar 1,5, vai divām trešdaļām no viņu vidējiem mēneša atsauces ienākumiem, ja tie bija vienādi vai lielāki par minēto indeksu.
Atbilstīgie vadītāji bija tie, kuru uzņēmējdarbība bija uz laiku apturēta Covid-19 pandēmijas rezultātā vai kuri cieta no ieņēmumu zuduma vismaz 40 % apmērā 30 dienu periodā pirms atbalsta pieprasījuma iesniegšanas, salīdzinot ar to pašu mēnesi iepriekšējā gadā vai ar mēneša vidējo rādītāju divos mēnešos pirms minētā perioda.
Pabalsta zemākā robežvērtība visos gadījumos bija 50 EUR apmērā, bet tika palielināta līdz 50 % no konstatētā mēneša ienākumu samazinājuma, ja ienākumi samazinājās līdz summai, kas bija starp 50 % un 100 % no Portugāles sociālā atbalsta indeksa, vai līdz 50 % no Portugāles sociālā atbalsta indeksa, ja ienākumu kritums pārsniedza minēto indeksu.
(21)
Ar “6. jūnija Ministru padomes Rezolūcijas Nr. 41/2020 pielikuma” 2.5.1. punktu, kas sīkāk precizēts “3. augusta Valdības rīkojuma Nr.
180/2020” 10.–12. pantā un paplašināts ar “15. februāra Valdības rīkojuma Nr.
37-A/2021” pielikuma 5.–7. pantu, tika ieviesta sociālā atbalsta shēma māksliniekiem, autoriem, tehniķiem un citiem mākslas profesionāļiem.
Šis pasākums ir aprakstīts Īstenošanas lēmuma (ES) 2020/1354 3. panta s) punktā.
Pasākums paredzēja ikmēneša pabalstu, kas vienāds ar Portugāles sociālā atbalsta indeksu (Indexante dos Apoios Sociais, IAS, 438,81 EUR 2021. gadā).
(22)
Portugāle vēl paplašināja vai grozīja virkni ar veselību saistītu pasākumu, lai apkarotu Covid-19 uzliesmojumu.
Tas jo īpaši attiecas uz 23. līdz 27. apsvērumā izklāstītajiem pasākumiem.
(23)
“6. maija Standarts Nr.
012/2020”, kas grozīts 2020. gada 14. maijā, un “10. jūnija Standarts Nr. 013/2020”, kas grozīts 2020. gada 23. jūnijā (abus izdevis Portugāles Veselības ģenerāldirektorāts), kā arī “13. marta Dekrētlikums Nr. 10-A/2020”, paredzēja iegādāties individuālos aizsardzības līdzekļus izmantošanai darbavietā, jo īpaši publiskās slimnīcās, nozaru ministrijās, pašvaldībās un Azoru salu un Madeiras autonomajos reģionos.
Šis pasākums ir aprakstīts Īstenošanas lēmuma (ES) 2020/1354 3. panta n) punktā.
(24)
Ar “13. marta Dekrētlikumu Nr. 10-A/2020” tika ieviesta skolas higiēnas kampaņa, kuras mērķis bija nodrošināt pasniedzēju, citu darbinieku un skolēnu drošu atgriešanos skolā.
Šis pasākums ir aprakstīts Īstenošanas lēmuma (ES) 2020/1354 3. panta o) punktā.